До понеделник: Бареков иска одита на КТБ или оставката на Искров | Блиц
https://blitz.bg/politika/do-ponedelnik-barekov-iska-odita-na-ktb-ili-ostavkata-na-iskrov_news277457.html Blitz.bg
Може да се окаже, че 2-3 милиарда са източени от банката, смята лидерът на ББЦ
05 Юли 2014, 15:08
8900 прочита
Управителят на БНБ Иван Искров да представи в понеделник одита на КТБ. Това поиска лидерът на „България без цензура“ Николай Бареков , съобщиха от пресцентъра на политическата формация. Той припомни, че е изтекъл обещаният законов срок от 10 дни, в които трябваше да приключи проверката на банката и да бъдат представени резултатите.
Николай Бареков изрази притеснения от това, че управителят на БНБ мълчи, а премиерът Орешарски &quot;говори пребледнял по кулоарите на парламента опасни неща&quot;.&nbsp;&bdquo;Орешарски каза нещо изключително опасно и притеснително &ndash; че КТБ не е банка като другите. Като не е банка, какво е? Чейндж бюро или бакалница, която е обслужвала партиите?&ldquo;, попита той.<br /> <br /> Лидерът на ББЦ е категоричен, че обществото трябва да знае какво е състоянието на банката, за да излезе истината наяве. &bdquo;Искам оставката на Искров, ако не излезе с одита в понеделник&ldquo;, настоя Бареков.&nbsp;Той цитира интервю на Гроздан Караджов, който предупреждава, че КТБ може&nbsp; да се окаже кутията на Пандора и да лъснат връзките на политиците, банкерите и олигарсите. <br /> <br /> &bdquo;Притеснява ме, че може да се окаже, че в банката има липси между 2 и 3 милиарда, източени през кухи фирми и кредити&ldquo;, посочи Бареков и подчерта, че като български данъкоплатец той не е съгласен държавата да влиза в КТБ като акционер. &bdquo;Искров трябва да каже какви са резултатите от проверката на банката и съобразно тях да се вземе политическо решение дали държавата трябва да влезе там или има злоупотреби и трябва да се намеси прокуратурата&ldquo;, посочи лидерът на ББЦ.<br /> <br /> Относно финансирането на &quot;България без цензура&quot;, Бареков заяви, че партията е напълно обезпечена финансово от дарители и е абсолютно независима от всякакви външни финансови фактори. /БЛИЦ<br />